Eργατικό Κέντρο Θήβας για ΛΑΡΚΟ: "Oδηγείται στην πλήρη απαξίωση προκειμένου να παραδοθεί στα χέρια των μεγάλων συμφερόντων" - ERT Open
ΟΙΔΙΠΟΔΟΣ 11-Τ.Κ.32200 – ΤΗΛ. : 22620 29694 - FAX. : 22620 26428 Email: Αυτή η διεύθυνση ηλεκτρονικού ταχυδρομείου προστατεύεται από τους αυτοματισμούς αποστολέων ανεπιθύμητων μηνυμάτων. Χρειάζεται να ενεργοποιήσετε τη JavaScript για να μπορέσετε να τη δείτε.
Αρ. Πρωτ:. 769 ΘΗΒΑ 10 Δεκέμβρη 2013
Την μη τήρηση των μέτρων ασφάλειας που είχαν σαν αποτέλεσμα τον χθεσινό τραγικό θάνατο ενός ακόμη εργαζόμενου από εργατικό ατύχημα.
Τον καταστροφικό σχεδιασμό στην παραγωγική διαδικασία για την εξόρυξη του μεταλλεύματος, όπως η εγκατάλειψη του πιο πλούσιου κοιτάσματος στην θέση ΤΣΟΥΚΑ στη Βοιωτία, το σταμάτημα της αποκάλυψης στη θέση ΚΟΤΡΩΝΙ στην Εύβοια και την ενδεχόμενη αναπλήρωση του με εισαγόμενο μετάλλευμα από την Τουρκία αμφιβόλων ποιοτικών χαρακτηριστικών λόγω πιθανής περιεκτικότητας σε Αρσενικό.
Την έλλειψη ουσιαστικής παρέμβασης προκειμένου να δοθεί λύση στο σοβαρότερο κοστολογικό πρόβλημα ζωτικής σημασίας για την επιβίωση της εταιρίας, που είναι η τιμή χρέωσης της Ηλεκτρικής Ενέργειας που στην ΛΑΡΚΟ παρότι οι βασικοί του μέτοχοι είναι το Ελληνικό Δημόσιο και η ίδια η ΔΕΗ, χρεώνεται πάνω από 70 € την MWH την στιγμή που ο αντίστοιχος ιδιώτης παραγωγός ΑΛΟΥΜΙΝΙΟ ΤΗΣ ΕΛΛΑΔΑΣ την χρεώνεται με 40,7 € .
Την έλλειψη ουσιαστικής αντίδρασης για τα 43 εκατομμύρια € (άκρως απαραίτητα για την άμεση διασφάλιση της ταμειακής ρευστότητας ) που έχει δεσμεύσει το Ελληνικό Δημόσιο από την επιστροφή του ΦΠΑ , για μία κατ΄ ουσία ανύπαρκτη φορολογική παράβαση και η οποία εν μέρει έχει εκδικασθεί υπέρ της ΛΑΡΚΟ.
Μια σειρά σοβαρών παρατυπιών σε αναθέσεις παραγγελιών συνολικής δαπάνης αρκετών εκατομμυρίων € ( περίπτωση ΓΑΙΑΝΘΡΑΚΑ ), που επιμελώς και για διάστημα κάποιων μηνών αποκρύπτονταν από το Δ.Σ της εταιρίας που είναι αρμόδιο για την έγκριση της δαπάνης και που τελικά το ενέκρινε μετά από τέσσερεις αναβαλλόμενες συνεδριάσεις σε διάστημα ενός μηνός και μόνο για τον λόγο ότι υπήρχε σοβαρός κίνδυνος να σταματήσει το εργοστάσιο από την έλλειψη πρώτης ύλης.
Μια σειρά σοβαρών παρατυπιών σε υπογραφή εργολαβικών συμφωνητικών χωρίς την προβλεπόμενη έγκριση από το Δ.Σ της εταιρίας ( π,χ ΘΑΛΑΣΣΙΑ ΜΕΤΑΦΟΡΑ ΜΕΤΑΛΛΕΥΜΑΤΟΣ ΑΠΟ ΜΕΕ ΣΤΟ ΣΕΛ ) που στην βιασύνη τους για την παράτυπη ανάθεση , υπήρξαν τέτοιες προχειρότητες και χειρισμοί που θα ζημιώσουν ενδεχόμενα και ανάλογα με την δικαστική εξέλιξη την εταιρία με μερικά εκατομμύρια €.
Μια σειρά σοβαρών παρατυπιών που έχουν σχέση με τον διαγωνισμό για την προμήθεια μεγάλων χωματουργικών οχημάτων και την κατάθεση ψευδών στοιχείων ( πχ ΤΣΟΥΚΑ ) προς το Δ.Σ της εταιρίας που έγιναν αντιληπτά και δεν εγκρίθηκαν.
Την επιβολή omerta ( κώδικα σιωπής ) σε εργαζόμενους που εργάζονται στο οικονομικό τομέα και στο τμήμα προμηθειών – εργολαβιών προκειμένου να μην υπάρχει ουσιαστική ενημέρωση και πρόσβαση στα μέλη του Δ.Σ της εταιρίας που έχουν και την ευθύνη για την έγκριση όλων των μεγάλων δαπανών .
Την παράνομη και παιδαριώδη συμπεριφορά της διοίκησης όπως η άρνηση για λόγους προσωπικής αντεκδίκησης να καταβληθεί στο νόμιμο χρόνο η προβλεπόμενη δόση αποζημίωσης σε εργαζόμενο που είχε συνταξιοδοτηθεί και όταν μετά και από παρέμβαση του ΕΚΘ στο ΣΕΠΕ κινήθηκε η προβλεπόμενη διαδικασία για αυτόφωρο σύλληψη τότε με περίσσεια θρασυδειλία και γελοιότητα παρακαλούσαν τον εργαζόμενο να περάσει άμεσα να πάρει την αποζημίωση του και να αποσύρει την προσφυγή του.
Την αποστελέχωση της εταιρίας από όλο το έμπειρο στελεχιακό δυναμικό.
Την άρνηση του Προέδρου της εταιρίας να συναντήσει τους εκπροσώπους των εργαζομένων.
Την αλλοπρόσαλλη και αντιφατική συμπεριφορά όπως την ίδια στιγμή που ζητά περαιτέρω μείωση του μισθολογικού κόστους προχωράει σε αθρόες προαγωγές και αντίστοιχα όταν κάνει αναφορές για πλεονάζον προσωπικό ταυτόχρονα προσλαμβάνει νέους εργαζόμενους για να καλύψει τις κενές θέσεις εργασίας.
Με την πλήρως απαξιωμένη εικόνα της διοίκησης προς τα μάτια των εργαζομένων όπου με ενυπόγραφες και δημόσιες ανακοινώσεις την γελοιοποιούν με εκφράσεις όπως ‘’ Η ευθιξία κύριε πρόεδρε ,να ξέρετε είναι ανδρικό προσόν ‘’υπονοώντας ότι με βάση τα παραπάνω έπρεπε από μόνοι τους να παραιτηθούν.
ΛΑΡΚΟ εργατικό κέντρο Θήβας
"Διότι δεν συνεμορφώθην προς τας υποδείξεις" - Διαμαρτυρία της ΔΟΕ Συνέλευση των απεργών του ΕΚΠΑ σήμερα Παρασκευή